钦定古今图书集成/明伦汇编/皇极典/第253卷 > 易经 > 明夷卦
## 钦定古今图书集成/明伦汇编/皇极典/第253卷 > 易经 > 明夷卦

《象》曰：明入地中，明夷。君子以莅众，用晦而明。

〈程传〉“明所以照”，君子无所不照。然用明之过，则伤于太察，太察则尽事而无含弘之度，故君子观“明入地中”之象，于莅众也，不极其明察而用晦，然后能容物和众。若自任其明，无所不察，则己不胜其忿疾，而无宽厚含弘之德。人情暌疑而不安，失莅众之道，适所以为不明也。